

ที่ มท ๐๘๑๖.๑/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

 ธันวาคม ๒๕๖๑

เรื่อง ยืนยันข้อมูลรายชื่อโรงเรียนปลายทางเป้าหมายการประเมิน

เรียน ผู้ว่าราชการจังหวัด

สิ่งที่ส่งมาด้วย 1. สำเนาหนังสือมูลนิธิการศึกษาทางไกลผ่านดาวเทียม ในพระบรมราชูปถัมภ์ ด่วนที่สุด ที่ มศทท 9/1832 ลงวันที่ 30 พฤศจิกายน 2561 จำนวน 1 ฉบับ

2. แบบรายงานการยืนยันความประสงค์ฯ จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจาก มูลนิธิการศึกษาทางไกลผ่านดาวเทียม ในพระบรมราชูปถัมภ์ ว่าได้หารือร่วมกับสำนักงานคณะกรรมการการศึกษาขั้นพื้นฐาน และกองบัญชาการตำรวจตระเวนชายแดน ในการพิจารณาจัดสรรอุปกรณ์รับสัญญาณการศึกษาทางไกลให้กับสถานศึกษาในสังกัดที่ขาดแคลนครูหรือขาดครูสาขาวิชาเอกที่มีความประสงค์จะจัดการเรียนการสอนทางไกลผ่านดาวเทียม (DLTV) ในการนี้ มูลนิธิการศึกษาทางไกลผ่านดาวเทียม ในพระบรมราชูปถัมภ์ ได้คัดเลือกโรงเรียนในสังกัดองค์กรปกครองส่วนท้องถิ่น จำนวน 109 โรงเรียน เป็นโรงเรียนปลายทางเป้าหมายการประเมิน และขอให้ยืนยันความประสงค์ในการรับอุปกรณ์และใช้ในการจัดการเรียนการสอนทางไกลผ่านดาวเทียม (DLTV) ให้มูลนิธิการศึกษาทางไกลผ่านดาวเทียม ในพระบรมราชูปถัมภ์ทราบ

กรมส่งเสริมการปกครองท้องถิ่น พิจารณาแล้วเห็นว่า การจัดการเรียนการสอนทางไกลผ่านดาวเทียม (DLTV) เป็นประโยชน์ในการพัฒนาคุณภาพทางการศึกษาให้แก่โรงเรียนในสังกัดองค์กรปกครองส่วนท้องถิ่น จึงขอให้จังหวัดแจ้งองค์กรปกครองส่วนท้องถิ่นที่มีโรงเรียนที่ได้รับการคัดเลือกจากมูลนิธิการศึกษาทางไกล ผ่านดาวเทียม ในพระบรมราชูปถัมภ์ ให้เป็นโรงเรียนปลายทางเป้าหมายการประเมิน รายละเอียดตามสิ่งที่ส่งมาด้วย ๑ ยืนยันความประสงค์ในการรับอุปกรณ์และใช้ในการจัดการเรียนการสอนทางไกลผ่านดาวเทียม (DLTV) ตามแบบรายงานการยืนยันความประสงค์ฯ ตามสิ่งที่ส่งมาด้วย ๒ โดยขอให้รายงานทางจดหมายอิเล็กทรอนิกส์ dla0816.1@gmail.com ภายในวันที่ 1๔ ธันวาคม 2561

จึงเรียนมาเพื่อโปรดพิจารณาดำเนินการ

ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

ฝ่ายบริหารทั่วไป

โทร. ๐ ๒๒๔๑ ๙๐๐๐ ต่อ ๕๓๐8

โทรสาร ๐ ๒๒๔๑ ๙๐๒๑-๓ ต่อ ๑๐๘

ผู้ประสานงาน นางสาวปราวีณา เทพวงศ์ 08 6552 2788

**บัญชีแนบท้าย**

๑. จังหวัดกำแพงเพชร ๒๓. จังหวัดพิจิตร

๒. จังหวัดขอนแก่น ๒๔. จังหวัดเพชรบุรี

๓. จังหวัดจันทบุรี ๒๕. จังหวัดเพชรบูรณ์

๔. จังหวัดฉะเชิงเทรา ๒๖. จังหวัดมหาสารคาม

๕. จังหวัดชลบุรี ๒๗. จังหวัดแม่ฮ่องสอน

๖. จังหวัดชัยภูมิ ๒๘. จังหวัดยโสธร

๗. จังหวัดชุมพร ๒๙. จังหวัดยะลา

๘. จังหวัดเชียงราย ๓๐. จังหวัดระยอง

๙. จังหวัดเชียงใหม่ ๓๑. จังหวัดลำปาง

๑๐. จังหวัดตรัง ๓๒. จังหวัดเลย

๑๑. จังหวัดตาก ๓๓. จังหวัดศรีสะเกษ

๑๒. จังหวัดนครราชสีมา ๓๔. จังหวัดสตูล

๑๓. จังหวัดนครศรีธรรมราช ๓๕. จังหวัดสมุทรสงคราม

๑๔. จังหวัดนครสวรรค์ ๓๖. จังหวัดสมุทรสาคร

๑๕. จังหวัดนนทบุรี ๓๗. จังหวัดสระแก้ว

๑๖. จังหวัดนราธิวาส ๓๘.จังหวัดสุโขทัย

๑๗. จังหวัดน่าน ๓๙. จังหวัดสุพรรณบุรี

๑๘. จังหวัดประจวบคีรีขันธ์ ๔๐. จังหวัดสุราษฎร์ธานี

๑๙. จังหวัดปราจีนบุรี ๔๑. จังหวัดอ่างทอง

๒๐. จังหวัดพระนครศรีอยุธยา ๔๒. อุดรธานี

๒๑. จังหวัดพะเยา ๔๓. อุทัยธานี

๒๒. จังหวัดพัทลุง ๔๔. จังหวัดอุบลราชธานี

**แบบรายงานการยืนยันความประสงค์**

**ในการรับอุปกรณ์และใช้ในการจัดการเรียนการสอนทางไกลผ่านดาวเทียม (DLTV)**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**โรงเรียน.......................................................................................................................................................**

**สังกัดองค์กรปกครองส่วนท้องถิ่น ...............................................................................................................**

**อำเภอ........................................................................ จังหวัด.....................................................................**

🞎 ประสงค์รับอุปกรณ์และใช้ในการจัดการเรียนการสอนทางไกลผ่านดาวเทียม (DLTV)

🞎 ไม่ประสงค์รับอุปกรณ์และใช้ในการจัดการเรียนการสอนทางไกลผ่านดาวเทียม (DLTV)

 เนื่องจาก......................................................................................................................

 ลงชื่อ.........................................................ผู้รายงาน

 (.........................................................)

ตำแหน่ง.............................................................

หมายเลขโทรศัพท์..............................................